פינוי צפון רצועת עזה במלחמת חרבות ברזל

פינוי צפון רצועת עזה במלחמת חרבות ברזל החל ב-13 באוקטובר 2023, בקריאה של צה"ל לאזרחים בעיר עזה לנוע דרומה ולהתמקם באזור מדרום לנחל עזה (נחל הבשור). בקריאה נרשם "נועו דרומה למען ביטחונכם האישי וביטחון משפחותיכם, הרחיקו עצמכם ממחבלי החמאס שמשתמשים בכם כמגן אנושי. צה"ל עתיד בימים הקרובים להמשיך לפעול באופן משמעותי בעיר עזה, ומעוניין להימנע מפגיעה באזרחים." על פי הערכה התפנו מצפון רצועת עזה 1.1 מיליון תושבים. החוקרת המיוחדת של האו"ם לזכויות עקורים, פאולה גביריה בטנקור, טענה כי פינוי התושבים מצפון רצועת עזה מהווה פשע נגד האנושות, וענישה קולקטיבית אסורה על פי המשפט ההומניטרי הבינלאומי. במהלך מלחמת חרבות ברזל, הורתה מדינת ישראל לתושבי צפון רצועת עזה להתפנות אל מדרום לנחל הבשור, כדי להימנע מפגיעה בהם. ב-13 באוקטובר 2023 הציב צה"ל אולטימטום של 24 שעות לפינוי לפני התמרון הקרקעי. מנהלת התיאום והקישור העבירה את המסר גם אל ארגון אומות המאוחדות, אשר התריע כי פינוי כה גדול עלול להוביל לאסון הומניטרי. באותו יום נהרגו 70 פלסטינים לאחר ששיירות מפונים בעזה נפגעו מתקיפות אוויריות ישראליות. עד ה-14 באוקטובר דווח על עשרות אלפים שנענו לאזהרה והתפנו דרומה. לאחר פקיעת האולטימטום, הכריז צה"ל על חלון זמן נוסף באותו היום שבו התאפשר מעבר בטוח בציר "צלאח א-דין". עם הידוק הכיתור הישראלי את עזה פתח צה"ל מדי פעם מסדרון הומניטרי שאיפשר יציאה מהעיר דרומה, ומאות אלפי תושבים ניצלו זאת למעבר לדרום הרצועה. ב-16 בנובמבר, צה"ל הורה גם לתושבים שגרו ממזרח לחאן יונס, בדרום עזה, להתפנות. על פי הערכת צה"ל, עד 21 בנובמבר התפנו דרומה כ-95% מתושבי צפון רצועת עזה. חלק גדול מהתושבים שהתפנו הגיעו לאזור ח'אן יונס ורפיח. בדצמבר 2023 דרש צה"ל גם את פינוי תושבי ח'אן יונס, ואלה יחד עם המפונים מאוקטובר התיישבו בעיר אוהלים באזור רפיח. בעקבות ירי רקטות לעבר ישראל ב-23 באפריל 2024 הורה צה"ל לתושבי שתי שכונות בבית לאהיא לפנותן. בהצהרה שפרסם האו"ם הזהיר בפני "השלכות הומניטריות הרסניות" בעקירת 1.1 מיליון פלסטינים ודחק בישראל לבטל הנחיה זו. חמאס קרא לתושבים להימנע מפינוי וטען כי הוראות צה"ל הן "תעמולה מזויפת" שנועדה לגרום לנכבה שנייה. על פי הקלטה של ששחרר דובר צה"ל בו נשמע תושב עזה מתאר שאנשי חמאס מנסים למנוע מתושבים לעזוב ואף ניסה לירות בהם. מראיונות שתנו תושבי עזה שפנו לעיתונות הזרה, הם הביעו חשש עמוק כי זוהי נכבה שנייה. דובר המועצה לביטחון לאומי של ארצות הברית, ג'ון קירבי טען כי ישראל לא התייעצה עם הממשל האמריקני בנוגע לפינוי, וביצעה זאת על דעת עצמה. במקביל, הביע הממשל האמריקני דאגה למצב ההומניטרי ברצועה ובצפונה. הארגון Human Rights Watch גינה את הוראת הפינוי. במרץ 2024, תחקיר של "ארכיטקטורה פורנזית" מצא כי פקודות הפינוי הובילו להרוגים והיו "לא מדויקות, לא עקביות ולעיתים אף סותרות". הודעת צה"ל לתושבי העיר עזה, באתר צה"ל, 13 באוקטובר 2023 Ruxandra Iordache,Amanda Macias, Civilians scramble to flee north Gaza ahead of expected Israeli ground offensive, CNBC (באנגלית) Raja Abdulrahim, Thousands Flee Northern Gaza as Israeli Evacuation Order Stirs Panic, nytimes.com, ‏Oct. 13, 2023 האו"ם מאשים: "ישראל פועלת לגירוש האוכלוסייה האזרחית בעזה", באתר ynet, 27 בדצמבר 2023 Israel must rescind evacuation order for northern Gaza and comply with international law: UN expert, www.ohchr.org, ‏13 October 2023 אריאל כהנא, דור מלול, ארה"ב, ישראל לאו"ם: על האוכלוסייה הפלשתינית להתפנות מצפון הרצועה תוך 24 שעות, באתר ישראל היום, 13 באוקטובר 2023 עולים שלב: ישראל דורשת מ-750,000 פלסטינים לעזוב את צפון רצועת עזה, באתר JDN‏ ברק רביד, אמיר בוחבוט, גיא אלסטר‏, ישראל הודיעה לאו"ם: יש לפנות את צפון רצועת עזה בתוך 24 שעות, באתר וואלה, 13 באוקטובר 2023 70 killed after convoys of evacuees in Gaza hit by Israeli airstrikes, NBC News, ‏2023-10-14 (באנגלית) עינב חלבי, הבריחה ההמונית מעזה, והכעס שמופנה לא רק לישראל: "חמאס הביא עלינו נכבה", באתר ynet, 14 באוקטובר 2023 עינב חלבי והסוכנויות, בעזה נערמות הגופות, חמאס "משבש את הפינוי". יש מי שמתעקש להישאר: "נמות עם כבוד", באתר ynet, 15 באוקטובר 2023 עינב חלבי, אוחזים דגלים לבנים - ומתפנים: מאות תושבי שכונת זייתון בעזה עזבו את בתיהם | תיעוד, באתר ynet, 7 בנובמבר 2023 Jaclyn Diaz, Becky Sullivan, A communications blackout in Gaza is slowing aid as officials press for hostage deal, NPR, ‏November 16, 2023 קובי פינקלר, צה"ל: 95% מתושבי צפון הרצועה עברו לדרום, באתר ערוץ 7, 21 בנובמבר 2023 Paul Adams & David Gritten (2023-12-04). "Israel orders evacuations from city in south Gaza as offensive widens" (באנגלית בריטית). נבדק ב-2024-04-06. יואב זיתון, צה"ל נערך לפשיטות בשני מוקדים ברצועה, העזתים הוזהרו: "נפעל בעוצמה, תעזבו", באתר ynet, 23 באפריל 2024 Dana Khraiche (2023-10-13). "UN Calls Israel Order to Evacuate 1.1 Million in Gaza Impossible". Bloomberg.com (באנגלית). נבדק ב-2024-04-06. ISABEL DEBRE, EDITH M. LEDERER and WAFAA SHURAFA, Palestinians flee northern Gaza after Israel orders 1 million to evacuate as ground attack looms, AP News, ‏2023-10-13 (באנגלית) עינב חלבי, יואב זיתון, צה"ל פיזר כרוזים, חמאס מזכיר את הנכבה ודורש מתושבי עזה לא להתפנות: "1948 לא תחזור", באתר ynet, 13 באוקטובר 2023 Hamas tells Gaza residents to stay put as Israel ground offensive looms, reuters.com, ‏October 13, 2023 Emanuel Fabian, IDF releases recording of Gazan saying Hamas shooting at people trying to flee south, timesofisrael.com, ‏26 October 2023 JOSEPH KRAUSS, In Israel's call for mass evacuation, Palestinians hear echoes of their original catastrophic exodus, AP News, ‏2023-10-13 (באנגלית) Mirna Alsharif and Yasmine Salam, Why Palestinians fear that if they leave northern Gaza they may never be able to return, NBC News, ‏2023-10-23 (באנגלית) ארצות הברית: "ישראל לא התייעצה איתנו לגבי פינוי צפון רצועת עזה", באתר מעריב אונליין, 13 באוקטובר 2023 מה כל כך מדאיג בהוראה של ישראל להתפנות בעזה? | Human Rights Watch, ‏2023-10-16 Humanitarian Violence in Gaza, ארכיטקטורה פורנזית